Higiena rok – ali je res tako pomembna?
2025-09-26 08:00 - 16:00 UTC | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Pogovor o pomenu higiene rok, kdaj umivamo roke, na kaj moramo biti pozorni; pokažemo, kako se umiva in razkužuje roke; pregled uspešno razkuženih rok s priročnim učnim pripomočkom za fluorescentni test pod UV-svetlobo; prikaz filma o umivanju in pomenu čistih rok.

Kaj zmore moje telo?
2025-09-26 08:00 - 16:00 | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Delavnica bo sestavljena iz treh različnih gibalnih izzivov in nekaj mitov o našem telesu. Sedenje v krogu: vsak učenec se usede drugemu na kolena na način, da sklene krog. V primeru, da se učenci razvrstijo primerno, bodo lahko sedeli en drugemu na kolenih in hkrati podpirali tistega pred seboj.
Miselna igra s številom nog in rok na tleh. Npr. če imamo skupino 10 učencev se poda navodilo, da mora biti na tleh 10 rok in 10 nog. Učenci se razporedijo na način, ki ustreza navodilom. Nato se lahko število nog in rok poljubno spreminja.
Štafeta z žogico: skupina se razdeli v dve ekipi. Ekipi se postavita v vrsto. Sledijo poljubne igre z podajanjem žogice. Npr. žogico si podajajo med nogami ter nazaj nad glavo.
Miti: Ali lahko poližeš z jezikom svoj komolec? Ali lahko poližeš z jezikom svoj nos? Kdaj lahko premagam višje breme? Ko izvajam vajo soročno/sonožno (z obema rokama ali nogama) ali če seštejem breme, ki ga lahko premagam z levo roko/nogo in desno roko/nogo.

Uživajmo znanost s polno žlico
2025-09-26 08:00 - 16:00 | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Otrokom bomo na starosti primeren način predstavili skupine beljakovinskih, maščobnih in OH-živil, pa tudi mikrohranila in njihove glavne vire v prehrani. Spoznali bodo splošen pomen omenjenih hranil za zdravje oz. predvsem dobro počutje in storilnost otrok (»Kaj je dobro za močne mišice/trdne kosti/za boj proti smrkanju/za dobro razmišljanje naših možganov?« in podobno).
Ponazorili bomo pripravo uravnoteženega obroka, ki ga bodo lahko degustirali. Preizkusili se bodo v zaznavanju in prepoznavanju osnovnih okusov in vonjev. Znotraj omenjenih vsebin bomo razblinili mite o prehrani (primer: zaznavanje okusa z zaprtim nosom).

Kaj se kuha v laboratoriju?
2025-09-26 08:00 - 16:00 | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Spreminjanje pH lahko vpliva na različne kemijske procese, zato je natančno določanje pomembno za razumevanje lastnosti snovi. Rdeče zelje vsebuje velike količine snovi, ki jih imenujemo antociani. To so vodotopna barvila, ki spremenijo barvo v različnih pH okoljih, zato ga lahko uporabimo kot naravni pH indikator. Zelje je hkrati tudi dober vir antioksidantov, predvsem vitamina C. Antioksidanti delujejo tako, da nevtralizirajo proste radikale, s čimer preprečujejo poškodbe celic in tkiv. Preverili bomo antioksidativne lastnosti vitamina C in določili njegovo koncentracijo v različnih običajnih vzorcih živil.

Razstava Radovedni raziskovalci – varuhi znanstvene resnice v svetu neresnic
2025-09-26 09:00 - 18:00 | Dvorana Frana Miklošiča, Univerza v Mariboru
Razstava izbranih del nacionalnega nagradnega natečaja, ki jo prirejamo v sodelovanju z Zvezo prijateljev mladine Maribor.

Postani raziskovalec prihodnosti!: Navdihujoče zgodbe mladih znanstvenikov, štipendistov Marie Skłodowska-Curie (Europark, program na odru ob 10.00 in 14.00)
2025-09-26 10:00 - 11:00 | Europark, Pobreška cesta 18, Maribor, 2000, Slovenija
Vsaka znanstvena pot se začne z vprašanjem. Z iskro radovednosti, ki preraste v raziskovanje, odkrivanje in nenazadnje v spremembo. Program Marie Skłodowska-Curie mladim raziskovalcem omogoča, da svojo vedoželjnost uresničijo v mednarodnem raziskovalnem okolju in postanejo del skupnosti, ki soustvarja prihodnost Evrope in sveta.
Na dogodku bodo predstavljene navdihujoče zgodbe treh slovenskih raziskovalcev, prejemnikov štipendij Marie Skłodowska-Curie, ki s svojim delom premikajo meje znanja:
− doc. dr. Brigita Ferčec: Dynamical Systems and Reaction Kinetics Networks (Akronim: DSYREKI)
− doc. Phd., Združeno kraljestvo Velike Britanije in Severne Irske, Matja Zalar: Liquid Phase Separation Mediated Protein Fibrillation Leading to Neurodegenerative Diseases (Akronim PROPITIOUS)
− doc. dr. Jernej Činč: Parameterised Families of Strange Attractors Described Through Inverse Limits (Akronim: PFSAIL)
Pogovor z raziskovalci, ki se bo odvijal na odru Europarka, bo vodil dr. Stojan Sorčan z Ministrstva za visoko šolstvo, znanost in inovacije.

Poslovna akademija odprte skupnosti
2025-09-26 10:00 - 13:00 | Dvorana Borisa Podrecce, Rektorat, Univerza v Mariboru, Slomškov trg 15, Maribor
Dogodek odpira prostor za navdihujoče povezovanje med znanstveniki in gospodarstveniki, kjer raziskave, razvoj in inovacije (RRI) postanejo most med znanjem in prakso. Namen srečanja je spodbuditi sodelovanje, izmenjavo izkušenj ter predstaviti konkretne rezultate, ki nastajajo na presečišču znanosti, podjetništva in družbenih izzivov.
V ospredju bodo pogovori o tem, kako iz raziskovalnih dosežkov graditi uspešne zgodbe in kako povezovanje različnih akterjev ustvarja vrednost – tako za akademsko kot tudi gospodarsko okolje.
Osrednji govorniki dogodka bodo:

Prof. dr. Dean Korošak, prorektor za znanstvenoraziskovalno dejavnost Univerze v Mariboru in vodja projekta oooZnanost!
Doc. dr. Draško Veselinovič, predsednik uprave, Slovensko gospodarsko in raziskovalno združenje, Bruselj,
Matevž Frangež, državni sekretar, Ministrstvo za gospodarstvo, turizem in šport,
mag. Matej Rus, direktor, Tovarna podjemov,
Mag. Aleksandra Podgornik, direktorica, Štajerska gospodarska zbornica
dr. Tina Mesarič, Služba za prenos znanja in tehnologij Univerze v Mariboru.

PROGRAM dogodka je dostopen je dostopen na tej povezavi.

Posledice lažne znanosti v družbi in kako lahko ukrepamo (projekcija dokumentarnega filma, okrogla miza in delavnica)
2025-09-26 14:00 - 15:45 | Dvorana Frana Miklošiča, Univerza v Mariboru
V sodelovanju z Univerzitetno knjižnico Maribor smo pripravili dogodek, namenjen učencem, dijakom in študentom pa tudi širši zainteresirani javnosti. Najprej si bomo ogledali dokumentarni film Lažne novice – komu lahko zaupamo o lažnih novicah in psevdoznanosti ter njihovih posledicah. Sledi sproščena okrogla miza o manipulaciji, ki jih s pridom izkoriščajo mediji, spletni viri in družbena omrežja, na kateri bodo sodelovali:
• prof. dr. Janja Hojnik, Pravna fakulteta UM,
• Nina Rozman, raziskovalna novinarka, namestnica urednice Razkrinkavanja.si, Oštro.si: Center za preiskovalno novinarstvo v jadranski regiji,
• Žan Premrov, preiskovalni novinar študent, Oštro.si: Center za preiskovalno novinarstvo v jadranski regiji,
• dijaki debatnega krožka I. gimnazije Maribor.
Okrogli mizi bo sledila “Delavnica medijske pismenosti – Razkrinkavanje.si”
Udeleženci delavnice bodo prek konkretnih primerov spoznali, kako novinarji Oštra raziskujemo in preverjamo verodostojnost informacij v javnem prostoru ter kako lahko informacije v vsakdanjem življenju preverjajo ter kritično presojajo sami. Skozi konkretne primere in vaje bodo spoznali tudi orodja in tehnike za preverjanje fotografij in videoposnetkov ter vsebin, ustvarjenih z umetno inteligenco.
Na dogodek se prijavite na povezavi IzpopolniUM, kjer izberete možnost »prijava za zunanje udeležence«.

“Raziskovalci - varuhi znanstvene resnice v svetu neresnic", svečana podelitev nagrad nacionalnega nagradnega natečaja
2025-09-26 16:00 - 17:00 | Dvorana Frana Miklošiča, Univerza v Mariboru
Slavnostna podelitev nagrad izbranim avtorjem stvaritev s skupnim naslovom Radovedni raziskovalci – varuhi znanstvene resnice v svetu neresnic. V sodelovanju z Zvezo prijateljev mladine Maribor.
V nadaljevanju objavljamo poročilo o izvedbi natečaja in nekaj fotografij iz lanskoletnega dogodka:

Znanstveni slam 2025
2025-09-26 18:00 - 19:30 | Sodni stolp, Pristan 8, 2000 Maribor, Slovenija
Raziskovalke in raziskovalci bodo na poljuden, izviren in morda tudi zabaven način predstavili svoje tematsko raznolike raziskave in dosežke. Vsak bo imel na voljo 5 minut, nastope pa bosta ocenjevali publika v dvorani in preko spleta in strokovna komisija.
Seznam nastopajočih po vrstnem redu:

Blaž Rodič: Okužba z lažnimi novicami
Luka Radičevič: Na podjetniškem odru ni vedno signala, so pa okvirji
Eva Veler: Moj pes me ne posluša – znanost, na pomoč!
Ana Slavec: Trije mali lenivci
Snehashis Pal: Getting paid for following my basic instincts
Nina Murks in Aleš Holobar: Kako poslušamo mišice?
Neja Bizjak Štrus: Ko glive srečajo plazmo

Dogodek bosta vodila Maja Ratej in Aleš Novak.

Koncert PhD Big Bang Benda v sestavi raziskovalcev
2025-09-26 18:00 - 19:30 | Europark, Pobreška cesta 18, Maribor, 2000, Slovenija
Zaigrane bodo različne skladbe, ki jih povezuje topologija.

Dokumentarni film »The social dilemma«
2025-09-26 20:00 - 22:00 | Sodni stolp, Pristan 8, 2000 Maribor, Slovenija
Ogled dokumentarnega filma »The Social Dilemma« za širšo javnost. Film vključuje intervjuje ustvarjalcev družbenih omrežij ter igrane prizore, ki prikazujejo odvisnost najstnika od omrežij. Zaposleni, ki so soustvarjali Facebook, Google, Instagram, WhatsApp, Twitter in druga omrežja, izpostavljajo nepričakovan razvoj in vpliv na množice. Poleg prikaza, kako tehnološki giganti izkoriščajo našo uporabo njihovih »brezplačnih« storitev, film prikaže tudi negativne učinke na uporabnike, podkrepljene z realnimi statističnimi podatki. Trajanje 93 min.

Lažne novice in informacijska pismenost
2025-10-01 - 2026-04-30 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Udeleženci spoznajo metode kritičnega mišljenja (s področja medijske ekologije) za razumevanje strategij produkcije lažnih novic. Naučijo se krmariti med obilico informacij v medijskem okolju in ozaveščajo svoje lastno medijsko sebstvo. Udeleženci spoznajo: 1) razliko med informacijo, napačno informacijo in dezinformacijo; 2) učinke lažnih informacij in zakaj nihče ni imun na dezinformacije; 3) nekaj praktičnih veščin in informacij, kako lažne novice prepoznati in jih ozaveščati v kontekstu verodostojne medijske krajine.

Topologija za fizike
2025-10-01 - 2026-05-30 | Univerza v Mariboru Fakulteta za naravoslovje in matematiko, Koroška cesta 160, Maribor, 2000, Slovenija
Topologija vstopa v fiziko skozi velika vrata. Na poljudnem predavanju v Osnovni šoli Radlje ob Dravi bomo prikazali, da in kako lahko s topologijo predstavimo ključno obnašanje narave.

Laserska tehnika v učilnici: Od tradicionalne obrti do sodobne pedagogike
2025-10-01 - 2026-04-30 | Univerza v Mariboru Fakulteta za naravoslovje in matematiko, Koroška cesta 160, Maribor, 2000, Slovenija
Udeleženci, predvsem učitelji, bodo spoznali, kako lahko CNC laserska tehnika obogati tradicionalno obrt v učilnici. Razprava bo osredotočena na spodbujanje kritičnega razmišljanja, kreativnosti in raziskovalnih sposobnosti učencev s pomočjo sodobne tehnologije. Poudarek bo na povezovanju znanosti, tehnologije in umetnosti ter spodbujanju odprtega znanja in uravnotežene zastopanosti spolov.

Recikliranje in ponovna uporaba materialov
2025-10-01 - 2026-04-30 | Univerza v Mariboru, Fakulteta za strojništvo, Smetanova ulica 17, Maribor, 2000, Slovenija
Kreativne delavnice za dijake Srednje šole za oblikovanje Maribor, Srednje šole za storitvene dejavnosti in logistiko Šolskega centra Celje ter Gimnazije Ruše. Na ustvarjalnih delavnicah bodo dijaki spoznali, kako lahko reciklirajo polimerne in naravne odpadne materiale, kot so plastika in tekstilije, ter kako jih lahko ponovno uporabijo.

Inženirsko oblikovanje izdelkov
2025-10-01 - 2026-04-30 | Univerza v Mariboru, Fakulteta za strojništvo, Smetanova ulica 17, Maribor, 2000, Slovenija
Udeleženci bodo pridobili praktične veščine za oblikovanje inženirskih izdelkov, ki združujejo estetiko in uporabnost. Z združevanjem teorije in praktičnih vaj bodo dobili celovit vpogled v proces oblikovanja izdelkov ter se naučili uskladiti funkcionalnost z estetiko. Namenjena je dijakom TŠC Maribor, Gimnazije Slovenska Bistrica, Srednje šole za strojništvo mehatroniko in medije ter Srednje šole za gradbeništvo in varovanje okolja Šolskega centra Celje.

Podnebje, pravo in posameznik – kako se EU odziva na podnebne spremembe?
2025-10-01 - 2026-04-30 | Srednja šola: I. gimnazija Maribor, II. gimnazija Maribor, Gimnazija Murska Sobota, Gimnazija Franca Miklošiča Ljutomer, Gimnazija Rogaška Slatina
Uvod v pravno ureditev v Sloveniji in EU (pravna pismenost dijakov); praktične naloge, ki se začnejo z merjenjem statističnih podatkov v razredu (npr. izračun povprečnega ogljičnega odtisa); oblikovanje praktičnih predlogov za izboljšanje varstva lokalnega okolja znotraj predstavljenih pravnih okvirov.

Izleti v matematično vesolje
2025-10-01 - 2026-05-30 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel poljudnih predavanj, ki bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.

Predstavitev rezultatov delavnice za učence učiteljem
2025-10-01 - 2026-04-30 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Namen obiska in pogovora z učitelji na šoli je predstaviti rezultate delavnice in dosežke dijakov. Ali so bili sposobni identificirati stališča, žanre in vzorce medijske prezentacije ter v vsebinah zaznati propagando, cenzuro in pristranskost? Kaj je potrebno storiti v skupini mladih med 12. in 15. letom za dvig njihove medijske pismenosti in kako jim pomagati, da prepoznajo lažne novice in se izognejo spletnim zlorabam. Iz pogovora z učitelji želimo izvedeti tudi, v kolikšni meri so sami usposobljeni za pomoč dijakom na tem področju.

Recikliranje in ponovna uporaba materialov
2025-10-01 - 2026-04-30 | Univerza v Mariboru, Fakulteta za strojništvo, Smetanova ulica 17, Maribor, 2000, Slovenija
Srednja šola za oblikovanje Maribor, Srednja šola za storitvene dejavnosti in logistiko Šolskega centra Celje, Gimnazija Ruše.
Kreativne delavnice za dijake Srednje šole za oblikovanje Maribor, Srednje šole za storitvene dejavnosti in logistiko Šolskega centra Celje ter Gimnazije Ruše. Na ustvarjalnih delavnicah bodo dijaki spoznali, kako lahko reciklirajo polimerne in naravne odpadne materiale, kot so plastika in tekstilije, ter kako jih lahko ponovno uporabijo.

Na poti k trajnostni energiji: Tehnologije za čistejši jutri
2025-10-01 - 2026-04-30 | Inštitut za energetiko FE, UM, Vrbina 18, Krško, 8270, Slovenija
Delavnice so namenjene ozaveščanju o energetskih tehnologijah za proizvodnjo čistejše energije. Pri praktičnih vajah bodo dijaki raziskovali delovanje naprednih tehnologij, usvojili uporabne spretnosti ter spoznali, kako lahko vsak posameznik prispeva k učinkovitejši rabi energije.
Udeleženci: Šolski center Velenje in Šolski center Krško-Sevnica.

Kako zelo si želimo, da bi mladi kritično razmišljali?
2025-10-01 - 2026-04-30 | Srednja šola Veno Pilon Ajdovščina, Cesta 5. maja 12, Ajdovščina, 5270, Slovenija
Kaj sploh pomeni kritično misliti? Koliko prostora za kritično mišljenje je znotraj šolskega prostora? Ali šole res spodbujajo kritično mišljenje? Na delavnici se bomo najprej seznanili s konceptom kritičnega mišljenja in pogledali njegove ključne prvine. Nato se bomo osredotočili na kritično mišljenje kot družbeno reflektivno in samoreflektivno prakso ter preučili njegovo prisotnost znotraj slovenskega šolskega sistema. Preko prepoznanih primerov dobre prakse bodo dijaki iskali primere znotraj svojih šolskih izkušenj. Delavnico bomo zaključili s pobudami mladih, kako v šolski prostor vnesti več kritičnega mišljenja, kar bo posledično tudi mlade angažiralo za aktivno državljanstvo.

Tekmovanje srednješolcev MariMUN, v obliki tekmovanj Model United Nations (MUN) kot simulacija postopka pred Odborom za človekove pravice pri OZN
2025-10-01 - 2026-04-30 | Srednja šola: I. gimnazija Maribor, II. gimnazija Maribor, Gimnazija Murska Sobota, Gimnazija Franca Miklošiča Ljutomer, Gimnazija Rogaška Slatina
Debatno tekmovanje srednješolcev: simulacija postopka pred organom EU, pri čemer tekmovalci zastopajo določeno državo ali predstavnike civilne družbe. Tema: vloga institucij EU in civilne družbe ter drugih deležnikov pri lažnih novicah.

Pravni hackatlon srednješolcev
2025-10-01 - 2026-04-30 | Srednja šola: I. gimnazija Maribor, II. gimnazija Maribor, Gimnazija Murska Sobota, Gimnazija Franca Miklošiča Ljutomer, Gimnazija Rogaška Slatina
Učenci bodo v skupinah iskali odgovore in praktične rešitve na vnaprej zastavljeno vprašanje (npr. »50 % manj zavržene hrane do leta 2030 – kako?« ali »E-skiro – kako ga regulirati?«). Učenci bodo krepili mehke veščine javnega predstavljanja svojih idej. Med hackathonom bodo sodelujoči raziskovalci na voljo za pomoč pri pravnih okvirih.

Inženiring poslovnih sistemov
2025-10-01 - 2026-04-30 | Europark, Pobreška cesta 18, Maribor, 2000, Slovenija
Udeležencem bomo približali raziskovalno delo na področju inženiringa poslovnih sistemov. Dogodek se bo odvijal v laboratoriju za inženiring poslovnih in produkcijskih sistemov (LIPPS). Raziskovalci se v laboratoriju LIPPS ukvarjajo z inženiringom in vprašanji modernega vodenja, upravljanja in reguliranja poslovnih in delovnih sistemov. LIPPS podpira mrežo za neoviran, brezkompromisen, nenehen in stabilen pretok misli, ukrepov, odzivov in neštetih dejavnosti.

Matematični dan na UP Famnit
2025-10-01 - 2026-04-30 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
UP FAMNIT bo gostil dijake 3. letnika Gimnazije Koper na Matematičnem dnevu. Raziskovalci in visokošolski učitelji bodo dijakom pripravili matematična predavanja in delavnice, na katerih bodo predstavili zanimive matematične probleme, izsledke raziskav in uporabo matematike v vsakdanjem življenju. Dijaki bodo na ta način spoznali pomen in koristnost raziskav in inovacij ter dobili vpogled v njihov konkretni vpliv na vsakdanje življenje.

Priložnosti za začetek in razvoj raziskovalne kariere: Krepitev in varovanje duševnega zdravja raziskovalcev na začetku kariere
2025-10-08 | MS Teams
V sredo, 8. 10. 2025, ob 13.00 vljudno vabljeni na dogodek Krepitev in varovanje duševnega zdravja raziskovalcev na začetku kariere po MS Teams, ki je tretji v nizu aktivnosti Priložnosti za začetek in razvoj raziskovalne kariere.
Univerza v Mariboru (UM) dogodek organizira v okviru projekta Lažne novice in teorije zarote? Opolnomočimo (se za) znanost! in akronimom oooZnanost! v sodelovanju z raziskovalko Fakultete za kemijo in kemijsko tehnologijo UM, članico upravnega odbora in vodjo skupine za duševno zdravje društva Mlada akademija ter štipendistko programa Obzorje Evropa MSCA PF (HORIZON-MSCA-2023-PF-01-01 – MSCA Postdoctoral Fellowships 2023) v okviru projekta PROPITIOUS: Liquid liquid phase separation mediated protein fibrillation leading to neurodegenerative diseases, doc. Phd. Združeno kraljestvo Velika Britanija in Severna Irska Matjo Zalar.
Udeleženci bodo s pomočjo interaktivne razprave pridobili vpogled v prepoznavanje in obvladovanje stresa ter ohranjanje duševne odpornosti. Delavnica bo ponujala konkretne nasvete in orodja za učinkovito upravljanje duševnega zdravja na začetku znanstvene kariere. Prav tako bodo udeleženci pridobili veščine, ki jim bodo omogočile učinkovitejše soočanje z izzivi ter boljše uspevanje v zahtevnih situacijah. Predstavljeni bodo tudi rezultati študije v okviru ReMO COST Action on Researcher Mental Health.
Vljudno prosimo, da ob prijavi na tej povezavi anonimno posredujete svoja vprašanja vezana na tematiko dogodka na katera bo predavateljica odgovorila med dogodkom oziroma spodbudila diskusijo o le-teh.
Več informacij je na voljo v programu dogodka, na katerega se je potrebno predhodno prijaviti.
Za morebitna dodatna vprašanja smo vam na voljo na ern@um.si.
Vljudno vabljeni!

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.

Piroliza odpadne plastike
2025-10-08 09:00 - 12:00 | Univerza v Mariboru, Fakulteta za strojništvo, Smetanova ulica 17, Maribor, 2000, Slovenija
Učenci OŠ Angela Besednjaka Maribor bodo zbirali in sortirali plastiko ter jo prinesli na Fakulteto za strojništvo. Tam jo bomo tehtali, dodali katalizator (zeolit), nato zaprli v komoro in izvedli pirolizo. Pirolizno olje bomo zbrali v ločenih posodah, ki jih bodo učenci odnesli nazaj v šolo, kjer bodo lahko opazovali lastnosti olja (temperaturo strjevanja). Med postopkom bomo merili temperaturo v komori in trenutno maso piroliznega olja, da bodo lahko spoznali vpliv katalizatorja.

Dan odprtih vrat Inštituta za energetiko
2025-10-17 11:00 - 13:00 | Inštitut za energetiko FE, UM, Vrbina 18, Krško, 8270, Slovenija
Raziskovalci Inštituta za energetiko bodo udeležencem na eksperimentalen način predstavili raziskovalne dejavnosti, ki jih izvajajo v svojih laboratorijih.
